বর্তমানে একজন ব্যক্তির (মাননীয় রেল মন্ত্রীর) সদিচ্ছায় যদি সময়মত অধিকাংশ ট্রেন সময়মত চলাচল করতে পারে, তাহলে এতদিন তা কেন সম্ভব হয়নি? আমাদের মনে সন্দেহ জাগে৷ তবে কি এতদিন ট্রেন দেরিতে ছাড়া হত ইচ্ছাকৃত ভাবেই? আমাদের সন্দেহ হয়, বেসরকারী পরিবহন মালিকরা রেলের উদ্ধর্তন কর্তৃপক্ষকে তথা সরকারের সংশ্লিষ্ট কর্তাদের প্রভাবিত করে রেলের এরূপ হাল বানিয়েছেন। তাদের ফাঁদে পা দিয়েছে৷ এর ফলে একদিকে যেমন রেলের বেহাল অবস্থা হয়েছে, তেমনি জনগণ ও সরকার বেসরকারী পরিবহন মালিকদের নিকট জিম্মি হয়ে পড়েছে ৷ সরকার ও জনগণ এখন পরিবহন মালিকদের কাছে জিম্মি। তারা ইচ্ছামত তাদের ব্যবসা চালাচ্ছে। তারা এখন লাগামহীন। তাদের কোন প্রতিপক্ষ নেই৷ অথচ সরকার যদি রেলকে দিন দিন উন্নতির পথে নিয়ে যেত, তাহলে জনগণ আজ যেমন কম খরচে যাতায়াত করতে পারত, তেমনি পরিবহন মালিকদেরও একচেটিয়া ব্যবসা নিয়ন্ত্রিত রাখা যেত৷ তারাও বাধ্য হয়ে তাদের সেবার মান উন্নত করত৷